Document ID: 32010R0844

KOMISJONI MÄÄRUS (EL) nr 844/2010,
20. september 2010,
millega muudetakse Euroopa Parlamendi ja nõukogu määrust (EÜ) nr 1099/2008 energiastatistika kohta seoses tuumaenergia iga-aastase statistika sisseseadmise ja metoodikaga seotud viidete kohandamisega vastavalt klassifikaatorile NACE Rev. 2
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
Võttes arvesse Euroopa Parlamendi ja nõukogu 22. oktoobri 2008. aasta määrust (EÜ) nr 1099/2008 energiastatistika kohta, (1) eriti selle artikli 4 lõiget 3 ja artiklit 8,
ning arvestades järgmist:
(1)
Määrusega (EÜ) nr 1099/2008 loodi ühtne raamistik liidu võrreldava energiastatistika koostamise, edastamise, hindamise ja avaldamise jaoks.
(2)
Kooskõlas määruse (EÜ) nr 1099/2008 artikliga 8 peaks komisjon (Eurostat) koostöös ELi tuumaenergiasektoriga kindlaks määrama iga-aastase statistika kogumi, mida kogutakse ja levitatakse alates 2009. aastast, kusjuures kõnealune aasta on esimene aruandeperiood.
(3)
Komisjon on välja töötanud vajaliku andmekogumi ja arutanud liikmesriikidega teostatavuse, koostamiskulude, konfidentsiaalsuse ja vastajate koormuse küsimusi.
(4)
Vastavalt Euroopa Parlamendi ja nõukogu 20. detsembri 2006. aasta määrusele (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi, (2) tuleks energiastatistikat koostada vastavalt klassifikaatorile NACE Rev. 2 alates 1. jaanuarist 2009.
(5)
Seega tuleks määrust (EÜ) nr 1099/2008 vastavalt muuta.
(6)
Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD JÄRGMISE OTSUSE:
Artikkel 1
Määruse (EÜ) nr 1099/2008 A ja B lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. september 2010

Labels: 19
14